זכויות להט"ב בצ'כיה

זכויותיהם של לסביות, הומואים, ביסקסואלים, טרנסג'נדרים (להט"ב) בצ'כיה נחשבת לעיתים קרובות למתקדמות ביותר במדינה מהגוש המזרחי לשעבר. פעילות הומוסקסואלית הפכה לחוקית במדינה מאז 1962 (כחלק מצ'כוסלובקיה) ובשנת 2006, החלה המדינה להכיר בשותפויות רשומות עבור זוגות חד מיניים. הצעת חוק עבור הכשרת נישואים חד מיניים תלויה ועומדת על ידי הפרלמנט החל משנת 2020. החוק הצ'כי אוסר על אפליה מוחלטת על רקע נטייה מינית וזהות מגדרית. סקר של מרכז המחקר "Pew" בשנת 2013 הראה כי 80% מהצ'כים סברו כי הומוסקסואליות אמורה להתקבל על ידי החברה, תוצאה אשר הייתה לאחת הגבוהות ביותר מבין 39 המדינות שנסקרו. סקרי דעת קהל נוספים מצאו מגמות קבלה גדלות בתמיכה בהכשרת נישואים חד מיניים, כאשר מעל 75% מהצ'כים תמכו בהכשרתם במדינה בשנת 2018 עם 19% מתנגדים. עיר הבירה פראג ידועה במעמדה המפורסם בינלאומית על רקע חיי הלילה התוססים שלה בקרב חברי הקהילה. בסוף 2010 הוצג מדריך ומפת התיירים הראשונה שהופקו באופן רשמי עבור הבירה הצ'כית, אשר הופק על ידי שירות המידע של פראג, בחסות מועצת העיר פראג לתיירי להט"ב. מצעד הגאווה הראשון בשטחה התקיים באוגוסט 2011 בתמיכה רשמית של ראש העיר בוהוסלב סובודה ופוליטיקאים נוספים. פעילות הומוסקסואלית הפכה לחוקית בשטחי צ'כוסלובקיה בשנת 1962 לאחר שמחקר מדעי שערך הפסיכיאטר והסקסולוג קורט פרוינד (אנ') הוביל למסקנה כי לא ניתן לשנות נטייה הומוסקסואלית להטרוסקסואלית אם כי גיל ההסכמה עבור זוגות הומוסקסואלים להטרוסקסואלים הושווה רק בשנת 1990 ל-15 שנים, בעודו עמד לפני כן על 18 שנים עבור זוגות הומוסקסואלים. בין השנים 1950 ל-1953, פרוינד טיפל ב-67 גברים על רקע נטיותיהם ההומוסקסואליות. בעוד שחלק ממטופליו ביקשו מרצונם לשנות את נטייתם המינית, אחרים קיבלו מחילה מהעמדה לדין או עונשים משפטיים כדי שיוכלו לעבור את הניסוי. מתוך פרספקטיבה ביהביוריסטית, פרוינד ניסה לחזק רגשות הטרוסקסואלים אצל מטופליו תוך ענישה של רגשות הומוסקסואלים כדי לשנות את נטייתם המינית. למטופלים ניתנו תרופות מעוררות בחילה בזמן שנחשפו לתמונות של גברים אחרים, ולאחר מכן קיבלו זריקות טסטוסטרון ונחשפו לתמונות של נשים עירומות. פרוינד עקב אחר מטופליו בשנים 1956–1958, והגיע למסקנה כי טיפוליו לא צלחו. הנתונים האמפיריים שלו הציגו מספר מהראיות הראשונות לכך שביצוע טיפול המרה בנטייה מינית היה בדרך כלל חסר תועלת והוכיח כי אף גברים בעלי נטייה מינית הומוסקסואלית שנראה כאילו ויתרו על יחסים מיניים עם גברים אחרים והקימו נישואים הטרוסקסואלים, עדיין נמשכו רומנטית לתמונות של גברים ולא של נשים. פרוינד גם קרא תיגר על תיאוריות פסיכואנליטיות עכשוויות של הומוסקסואליות גברית, שהצביעו על כך שהיא נובעת מ-"פחד או סלידה מנשים". ב-1977 פרוינד התנצל על ניסיונו לשנות את נטיותיהם החד-מיניות של מטופליו, וכתב כי אם ניסוייו "עזרו בכלל, הם עזרו למטופלים להיכנס לנישואים שהפכו מאוחר יותר לבלתי נסבלים או כמעט בלתי נסבלים" והביע ספק שיש לראות בהומוסקסואליות מחלה בשל הסיכוי כי "שינויים חברתיים סבירים עשויים לבטל למעשה את כל המצוקה הספציפית שקיימת אצל הומוסקסואלים". פרוינד יעץ למטופליו "להביע שלום" עם נטייתם החד-מינית. מאז 2001 ישנה הכרה במערכות יחסים חד מיניות, לאחר שצ'כיה החלה להעניק כחוק ל-"אנשים החיים במשק בית משותף" זכויות ירושה וירושה בדיור, וכן זכויות ביקור בבתי חולים ובתי סוהר בדומה לזוגות הטרוסקסואלים נשואים. הצעת חוק המכשירה שותפות רשומה, עם חלק מזכויות נישואין, נדחתה לאורך השנים כארבע פעמים, ב-1998, 1999, 2001 ו-2005. עם זאת, ב-16 בדצמבר 2005 התקבלה הצעת חוק שותפות רשומה חדשה על ידי בית הנבחרים ואומצה על ידי הסנאט ב-26 בינואר 2006 אם כי הנשיא ואצלב קלאוס הטיל על ההצעה וטו אשר בוטל על ידי בית הנבחרים ב-15 במרץ 2006, והחוק נכנס לתוקף ב-1 ביולי אותה שנה. מאז תאריך זה, צ'כיה אפשרה שותפויות רשומות לזוגות חד מיניים, עם רבות מזכויות הנישואין (למעט זכויות אימוץ, מיסים משותפים והחזקה בכותרת של זוגות נשואים). ב-12 ביוני 2018 הוגשה בפני לשכת הצירים הצעת חוק להכשרת נישואים חד מיניים בחסות 46 חברי בית המחוקקים. בתגובה, שלושה ימים לאחר מכן, קבוצה של 37 מחוקקים שמרנים הציעה תיקון חוקתי כדי להגדיר נישואים כאיחוד הטרוסקסואלי של גבר ואישה בלבד, בעוד הצעת החוק להכשרת נישואים חד מיניים דורשת רוב רגיל בלשכת הנבחרים, תיקוני חוקה דורשים כ-120 קולות תמיכה. ב-22 ביוני 2018, הממשלה הודיעה על תמיכתה בהצעת החוק להחלת נישואים חד מיניים בצ'כיה. הצבעה על הצעת החוק הייתה צפויה להתקיים בינואר 2019, אך הועברה למרץ 2019, ולא נדונה מאז. העברת ההצעה נתמכה על ידי סלבריטאים צ'כיים בהם הטניסאית מרטינה נברטילובה, הזמרות בארה באסיקובה ודארה רולינס, הצלם רוברט ואנו, השחקניות סימונה סטשובה ואנה גייסלרובה והפוליטיקאי איבן ברטוש. נכון לינואר 2022, זוגות חד מיניים אינם רשאים לאמץ באופן חוקי בעוד לרווקות וזוגות ולסביות לא קיימת גישה להפריה חוץ-גופית (IVF) במדינה. ביוני 2016, בית המשפט לחוקה ביטל איסור שאסר על אנשים החיים בשותפויות רשומות לאמץ ילדים כיחידים. הממשלה הודיעה לאחר מכן על כוונתה לבטל חוק זה עם הכרזת בית המשפט. באוקטובר 2016 נשלחה לפרלמנט הצעה המעניקה לזוגות בשותפויות רשומות זכות לאמץ את ילדיהם החורגים. שר הרפובליקה הצ'כית לזכויות אדם ושוויון הזדמנויות דאז, הצהיר באומרו כי הוגשה עבור "הבטחה שלבן הזוג השני ישנה מערכת יחסים משפטית עם הילד". עם זאת, הצעת החוק לא עברה מכיוון שלא נדונה לפני הבחירות למחוקקים בצ'כיה ב-2017. החל משנת 2019, אימוץ משותף וחורג על ידי זוגות חד מיניים נותרו בלתי חוקיים בעודם נחשבים כחלק מהצעת חוק להכשרת נישואים חד מיניים שהוצגה בפני לשכת הצירים אשר אם תעבור בבית המחוקקים, יהיו רשאים לאמץ כחוק. סקר חיצוני שפורסם בינואר 2020 הראה כי 62% תמכו באימוץ משותף על ידי זוגות חד מיניים. הסקר מצא פער בין דורי גדול, כאשר נשאלים צעירים יותר תומכים ברובם, אך בני 55 ומעלה התנגדו לרוב. בינואר 2021 דווח כי בית המשפט החוקתי דחה בקשות אימוץ לזוגות חד מיניים במסגרת שותפויות רשומות. בשנת 2009 התקבל חוק מקיף נגד אפליה, האוסר על אפליה על רקע נטייה מינית וזהות מגדרית בתעסוקה, בחינוך, בדיור ובנגישות לסחורות ושירותים. סעיף 2 לחוק נגד אפליה מגדיר "אפליה ישירה" באופן הבא, "אפליה ישירה פירושה מעשה, לרבות מחדל, שבו אדם אחד זוכה ליחס פחות טוב ממה שמקבל אחר, קיבל או יקבל יחס דומה, על רקע גזע, מוצא אתני, לאום, מין, נטייה מינית, גיל, מוגבלות, דת, אמונה או דעות". בשנת 2012, הסוכנות לזכויות יסוד ביצעה סקר על נושאי אפליה בקרב 93,000 תושבי להט"ב ברחבי האיחוד האירופי. בהשוואה לממוצע האיחוד האירופי, צ'כיה הציגה תוצאות חיוביות יחסית. עם זאת, התוצאות הציגו חלל רחב שנודע לשיפור עבור זכויות להט"ב בשטחה. 43% מהמשיבים ציינו שאף אחד או רק מעטים מבני משפחתם ידעו על נטייתם המינית בעוד רק אחד מכל חמישה נשאלים היה פתוח לגבי נטייתם המינית בפני כל עמיתיהם או חבריהם לכיתה. 71% מהנשאלים היו פתוחים באופן סלקטיבי לגבי נטייתם בעבודה או בבית הספר בעוד 52% מהגברים ההומואים ו-30% מהנשים הלסביות נמנעו מלהחזיק ידיים בפומבי מחוץ לגיי ויליג' מחשש שיותקפו, יאוימו או יוטרדו. ניתוח ההתאמה המגדרית הראשון במדינה התרחש בשנת 1942, כאשר גבר טרנסג'נדר שינה לאחר מכן את מינו החוקי לזכר. בשנים האחרונות, דווח כי בסביבות 50–60 אזרחים צ'כים עוברים ניתוחים אלה מדי שנה במדינה. על מנת להיות מכוסה בקופת חולים, בקשה לשינוי סמני מגדר וטיפול נבדקת על ידי ועדה במשרד הבריאות. לאחר האישור עובר הפונה שנה של טיפול הורמונלי ולאחריו שנה של חיים בתפקיד החברתי של המגדר השני בהם לבישת בגדי מגדרו המועדף אשר מתואר כ-"לבוש הולם". לאחר טיפול בן שנתיים זה, ניתן לשנות את איברי המין של הפונה בהעברת ניתוח. מאז 1999, החוק הצ'כי אוסר על אפליה על רקע נטייה מינית בצבא צ'כיה. בשנת 2004, הצבא סירב להכניס לשירות בכוחותיו את ירוסלבה ברוקשובה, אישה טרנסג'נדרית אשר עברה בעבר שינוי מגדר רשמי, על פי הערכת רופאים. עם זאת, דובר צבאי הצהיר כי סיבת דחייתה "לא הייתה זהותה הטרנסג'נדרית". גיוס טרנסג'נדרי נוסף נדחה כעשור לאחר מכן בשנת 2014 בשל "הפחתה לכאורה במורל של יחידות קרביות". מאז 2015, זהות טרנסג'נדרית של מועמדים ומועמדות לשירות איננה נחשבת כרלוונטית לשירות הצבאי. גברים הומוסקסואלים וביסקסואלים רשאים לתרום דם בצ'כיה לאחר תקופת דחייה של שנה אחת. בניגוד למגבלות של העידן הקומוניסטי, צ'כיה הפכה למדינה בעלת מעמד קהילת הלהט"ב המפותח ביותר מאז מהפכת הקטיפה ב-1989, ומוגדרת כאחת המדינות הידידותיות ביותר לחברי הקהילה באיחוד האירופי. רמות קבלה אלה הפכו עם השנים לרחבות מבעבר, כתוצאה מרמות נמוכות של אמונה דתית במדינה, במיוחד בהשוואה לשכנתה פולין. ישנה קהילת להט"ב רחבה בבירה פראג, המשמשת כאבן מרכז לנוער הקהילה במדינה. ברחבי העיר ישנה סצנת חיי לילה הומוסקסואלית גדולה ומפותחת, המרוכזת במיוחד סביב רובע וינוהרדי, עם לפחות כ-20 ברים ומועדונים לצד 4 סאונות שונות. בסוף 2010 הוצג מדריך ומפת התיירים הראשונה שהופקו באופן רשמי עבור הבירה הצ'כית, אשר הופק על ידי שירות המידע של פראג, בחסות מועצת העיר פראג לתיירי להט"ב. מקומות הפונים עבור קהל הקהילה מפוזרים בערים אחרות בצ'כיה אם כי בפחיתות מהבירה. בספטמבר 2009, הקים העיתונאי ג'יקוב סטארי את מגזין הלייף סטייל, "LUI", המכוון לקהילת הלהט"ב הצ'כית. העיר השנייה בגודלה במדינה, ברנו, מארחת מדי שנה בחודש נובמבר מאז שנת 2000 את פסטיבל ההומואים והלסביות השנתי, "Mezipatra", עם הקרנות לצד ערים נוספות. בשנים 2008, 2009 ו-2010 התקיים בעיר פסטיבל להט"ב, בעוד מצעד הגאווה הראשון של פראג התקיים באוגוסט 2011 בתמיכה רשמית של ראש העיר בוהוסלב סובודה ופוליטיקאים נוספים. עם זאת, האירוע משך מספר תגובות שליליות מקבוצות שמרניות דתיות והימין הקיצוני. מהדורתו השנייה בעיר התקיימה באוגוסט 2012, וביססה מאז את המסורת של קיומו מדי שנה. Kafkadesk Prague office, From passive tolerance to acceptance: Czech activists fight to bring LGBT rights out of the closet - Kafkadesk, kafkadesk.org, ‏2021-01-14 (באנגלית בריטית) Poll finds that vast majority of people in the Czech Republic are in favour of legalising same-sex marriage, GAY TIMES, ‏2018-04-22 (באנגלית בריטית) <img Class="single-Author-Avatar" Height="50" Width="50" Src="https://Secure.gravatar.com/Avatar/Bfa887c4a6d34eb25f704ad6aa5c6c2a?s=100, d=mm, r=g">Gianluca Pellizzoni, Repubblica Ceca, il 75% dei cittadini favorevole al matrimonio egualitario - Gay.it, www.gay.it (ב־) Gay Czech Republic - GayTimes, web.archive.org, ‏2013-03-13 Nathan Ha, Detecting and Teaching Desire: Phallometry, Freund, and Behaviorist Sexology, Osiris 30, 2015-01-01, עמ' 205–227 doi: 10.1086/683020 glbtq >> social sciences >> Prague, web.archive.org, ‏2015-06-30 Czech Gay and Lesbian League upset about repeated rejection of same sex partnerships, Radio Prague International, ‏2005-02-14 (באנגלית) ILGA Euroletter 76, web.archive.org, ‏2008-09-21 ILGA Euroletter 60, web.archive.org, ‏2009-03-07 Czech MPs approve law on same-sex partnerships, Radio Prague International, ‏2005-12-19 (באנגלית) Two letters sent from Amsterdam and read in both Houses of Parliament, Dutch Pamphlets Online Gay groups angered by president's veto of registered partnership bill, Radio Prague International, ‏2006-02-17 (באנגלית) "Czech MPs approve gay rights law" (באנגלית בריטית). 2006-03-15. נבדק ב-2022-01-16. Nearly Weds: Country's first same-sex unions, Prague Post (באנגלית אמריקאית) Same-sex registered partnerships to be introduced after deputies override presidential veto, Radio Prague International, ‏2006-03-16 (באנגלית) ‚Důstojnost pro všechny.‘ Poslanci navrhli, aby manželství mohli uzavírat i lidé stejného pohlaví | Domov, Lidovky.cz, ‏2018-06-13 (בצ׳כית) Česká televize, Skupina poslanců odmítá sňatky pro homosexuály. Svazek muže a ženy chce chránit ústavně, ČT24 - Česká televize (בצ׳כית) "Czech government backs bill on same-sex marriage". Reuters (באנגלית). 2018-06-22. נבדק ב-2022-01-16. Manželství budou moci podle Babišovy vlády uzavřít i homosexuálové, iDNES.cz, ‏2018-06-22 (בצ׳כית) ČTK (2018-06-22). "Manželství místo partnerství. Vláda podpořila sňatky pro homosexuály". Deník.cz (בצ׳כית). נבדק ב-2022-01-16. Guess who’s coming to dinner? LGBTQ couple could win Christian Democrats’ marriage contest, Radio Prague International, ‏2019-02-22 (באנגלית) Czech MPs debate same-sex marriage, vote possible in January, Radio Prague International, ‏2018-11-15 (באנגלית) NaKluky.cz, NaKluky.cz (בצ׳כית) INVICTA, IVF in the Czech Republic – what are the pros and cons? | INVICTA Fertility Clinics, INVICTA Fertility Clinic, ‏2015-04-03 (באנגלית) Czech court lifts ban only on individual gay adoptions - Yahoo7, web.archive.org, ‏2016-06-30 Judgment Pl. ÚS 7/15 – The simple fact that a person lives in a registered partnership should not be an obstacle to the adoption of a child - Ústavní soud, web.archive.org, ‏2016-07-29 Stefanie Gerdes, Czech Republic just took a big step forward for gay adoption rights, Gay Star News, ‏2016-10-26 (באנגלית בריטית) Government backs same-sex marriage bill, but decisive battle looms in Parliament, Radio Prague International, ‏2018-06-25 (באנגלית) Czech support for legalizing same-sex marriage up slightly - BBJ, BBJ.hu (באנגלית) Support for LGBT+ rights soaring in the Czech Republic with two-thirds backing marriage equality, PinkNews | Latest lesbian, gay, bi and trans news | LGBT+ news, ‏2020-01-25 (באנגלית בריטית) Czech Republic rules against same-sex couples adopting as wave of homophobia continues sweeping across Europe, PinkNews | Latest lesbian, gay, bi and trans news | LGBT+ news, ‏2021-01-12 (באנגלית בריטית) Czech court rules against adoption of children abroad by same-sex registered couples, www.expats.cz, ‏2021-01-12 (באנגלית) Rainbow Europe, rainbow-europe.org Czech Republic becomes last EU state to adopt anti-discrimination law, web.archive.org, ‏2016-03-04 LGBT Survey 2012, web.archive.org, ‏2013-09-14 ČTK (2012-11-29). "Operační změnu pohlaví podstoupí v ČR ročně 50 až 60 lidí". Deník.cz (בצ׳כית). נבדק ב-2022-01-16. Transsexuálce odvolání do armády nevyšlo - Novinky.cz, www.novinky.cz Transsexuálové míří do US Army. V Česku mají dveře zavřené | Aktuálně.cz, Aktuálně.cz - Víte, co se právě děje, ‏2014-05-15 (בצ׳כית) Česká armáda se vojáků na změnu pohlaví neptá. Trump transsexuály vykázal, u nás může sloužit každý | Aktuálně.cz, Aktuálně.cz - Víte, co se právě děje, ‏2017-07-27 (בצ׳כית) Michelle Dietert, Dianne Dentice, The Transgender Military Experience, SAGE Open 5, 2015-04-01, עמ' 215824401558423 doi: 10.1177/2158244015584231 GMHC | Gay Men's Health Crisis calls for Risk-Based Screening for Blood Donors at FDA Meeting, web.archive.org, ‏2017-05-19 Wilder, Charly (2010-04-14). "Prague's Vital Gay Scene". The New York Times (באנגלית אמריקאית). ISSN 0362-4331. נבדק ב-2022-01-16. Gay Prague | Prague Life, www.local-life.com (באנגלית) Gay Guide | Gay Prague | Prague Saints, praguesaints (באנגלית) Jacy Meyer, Prague Debuts New Map Geared Toward Gay Travelers, In Transit Blog, ‏2011-01-11 (באנגלית אמריקאית) Magazín LUI se objeví v tištěné verzi, vyjde 27. března, MediaGuru.cz (בצ׳כית) Mezipatra- Czech GLBT Film Festival - an FFW festival profile, web.archive.org, ‏2013-06-26 "Prague 'gay pride': Czech capital hosts maiden march". BBC News (באנגלית בריטית). 2011-08-13. נבדק ב-2022-01-16. Thousands march in Prague Pride parade | Prague Monitor, archive.ph, ‏2013-06-30